LATVIJAS REPUBLIKAS MINISTRU KABINETA SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2017.gada  |

**.§**

**Informatīvais ziņojums**

 **“Par nekustamā īpašuma nodokļa atcelšanu vienīgajam īpašumam”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai Finanšu ministres iesniegto informatīvo ziņojumu.
2. Valsts kancelejai informatīvo ziņojumu nosūtīt Saeimai.
3. Finanšu ministrijai sadarbībā ar Tieslietu ministriju, Latvijas Pašvaldību savienību, Latvijas Darba devēju konfederāciju, Latvijas Brīvo arodbiedrību savienību, pieaicinot kompetentās institūcijas, izstrādāt un līdz 2019.gada 31.martam noteiktā kārtībā iesniegt izskatīšanai Ministru kabinetā grozījumus likumā “Par nekustamā īpašuma nodokli”, kas nodrošinātu samērīgu nekustamā īpašuma nodokli.
4. Tieslietu ministrijai izstrādāt un tieslietu ministram līdz 2017.gada 18.aprīlim iesniegt Ministru kabinetā kā Ministru kabineta lietu grozījumus Nekustamā īpašuma valsts kadastra likumā, paredzot, ka kadastrālo vērtību bāzes, kas stājās spēkā 2016.gada 1.janvārī, tiek saglabātas nemainīgas līdz 2019.gada 31.decembrim, vienlaikus no 2018.gada pieļaujot izņēmumus attiecībā uz pašām vērtīgākajām kadastrālo vērtību zonām, atsevišķiem ēku tipiem, telpu grupu lietošanas veidiem un apgrūtinājumu piemērošanu, kā arī protokollēmuma 5.punktā minētajos gadījumos.
5. Ņemot vērā nepieciešamību novērst konstatētos individuālos trūkumus spēkā esošās kadastrālo vērtību bāzes regulējumā, Tieslietu ministrijai izstrādāt un tieslietu ministram līdz 2017.gada 1.septembrim iesniegt Ministru kabinetā kā Ministru kabineta lietu grozījumus normatīvajos aktos, kas pieļauj kadastrālo vērtību pieaugumu noteiktām objektu grupām, sākot ar 2018.gada 1.janvāri, tai skaitā šādos gadījumos:

5.1. lai koriģētu Nekustamā īpašuma valsts kadastra informācijas sistēmā reģistrētos nekustamā īpašuma datus, tajā skaitā informāciju par kadastra objekta lietošanas mērķi;

5.2. lai noteiktu koriģējošo koeficientu ēkām, kas nodotas ekspluatācijā pēc 2000.gada 1.janvāra ar mērķi pakāpeniski tuvināt to vērtību situācijai tirgū;

5.3. lai noteiktu koeficientu atbilstoši Valsts zemes dienesta veiktajam izvērtējumam kadastrālo vērtību zonās, kurās būtiski (vairāk kā 30%) atšķiras ēku tipu (piemēram, dzīvojamo ēku, biroja ēku, viesnīcu) kadastrālās bāzes vērtības, kas pakāpeniski izlīdzina ēku tipu kadastrālās bāzes vērtības, tuvinot tās augstākajai vērtībai, ar šo nepalielinot kadastrālās bāzes vērtības dzīvojamajām ēkām;

5.4. lai samazinātu vai atceltu atsevišķu apgrūtinājumu ietekmi uz kadastra objekta kadastrālo vērtību.

6. Tieslietu ministrijai izstrādāt un tieslietu ministram līdz 2018.gada 30.martam iesniegt Ministru kabinetā normatīvo aktu projektus, lai nodrošinātu kadastrālo vērtību metodikas pilnveidošanu, tai skaitā, šādās jomās:

6.1. pārskatīt īpašumu klasificēšanu/grupēšanu;

6.2. atkārtoti izvērtēt zemes un ēkas vērtību sadalījumu kopējā īpašuma vērtībā;

6.3. mainīt apgrūtinājumu piemērošanu zemei - kadastrālās vērtības aprēķinā ietvert tikai tos apgrūtinājumus, kas samazina nekustamā īpašuma vērtību tirgū;

6.4. daudzdzīvokļu māju apbūves zemei noteikt apbūvei vērtējamo standarta platību atkarībā no apbūves intensitātes, lai lielām nestandarta zemes vienībām kā apbūvi neievērtētu zaļo zonu.

7. Tieslietu ministrijai izstrādāt un tieslietu ministram līdz 2019.gada 15.maijam iesniegt Ministru kabinetā noteikumu projektu par kadastrālo vērtību bāzi 2020.- 2023.gadam, kas aprēķināta, balstoties uz pilnveidoto kadastrālās vērtēšanas metodiku.

8. Nekustamā īpašuma nodokļa prognozei 2018.gadam izmantot kadastrālās vērtības un kadastra objekta datus, kādi tie ir pēc stāvokļa uz 2017.gada 1.jūniju. Valsts zemes dienests datus nekustamā īpašuma nodokļa prognozei nosūta pašvaldībām līdz 2017.gada 15.jūnijam.

9. Ņemot vērā iesniegto informāciju, atzīt Ministru kabineta 2016.gada 19.aprīļa sēdes protokollēmuma (prot. Nr.19 31.§) “Likumprojekts “Grozījumi Nekustamā īpašuma valsts kadastra likumā”” 4.punktā doto uzdevumu par aktualitāti zaudējušu.

10. Atzīt par spēku zaudējušiem Ministru kabineta 2012.gada 3.oktobra rīkojuma Nr.462 “Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju” 1.1., 1.2. un 1.3. apakšpunktus. Tieslietu ministrijai izstrādāt un tieslietu ministram līdz 2017.gada 28.aprīlim iesniegt Ministru kabinetā kā Ministru kabineta lietu grozījumus Ministru kabineta 2012.gada 3.oktobra rīkojumā Nr.462 “Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju”, svītrojot 1.1., 1.2. un 1.3. apakšpunktu.

Ministru prezidents M.Kučinskis

Valsts kancelejas direktors J.Citskovskis

Finanšu ministres vietā –

Satiksmes ministrs U.Augulis

Ozoliņa, 67095493

Agrita.Ozolina@fm.gov.lv